เส้นชัยอยู่อีกไม่ไกล และคุณก็กำลังเร่งความเร็วขึ้นอีก
คุณซอยเท้าเร็วขึ้น คุณหายใจแรงขึ้น
หัวใจของคุณเต้นแรง
และเหงื่อก็ไหลลงมาตามผิวหนัง
สารที่ว่านี้เกิดขึ้นมาได้อย่างไร
และเพื่อจุดประสงค์ใดกันแน่
เราเสียเหงื่อได้จากหลายกรณี
การกินอาหารรสจัดจ้าน
ความประหม่า
และเมื่อคุณป่วย
แต่มันเกิดขึ้นได้บ่อยที่สุด เมื่อเราออกกำลังกาย
ในกรณีนี้ การเสียเหงื่อเกิดขึ้น เพื่อตอบสนองการเคลื่อนไหว
ที่เกิดขึ้นอยู่ภายในเซลล์
เมื่อคุณเร่งจังหวะ กล้ามเนื้อของคุณทำงานมากขึ้น
และต้องการพลังงานมากขึ้น
กระบวนการที่เรียกว่า การหายใจระดับเซลล์
บริโภคกลูโคสและออกซิเจน เพื่อสร้าง ATP
หน่วยพลังงานที่ใช้ในเซลล์
กระบวนการนี้ส่วนใหญ่จะเกิดขึ้น ในโครงสร้างที่เรียกว่า ไมโทคอนเดรีย
ยิ่งเราเคลื่อนไหวมาก
ไมโทคอนเดรียก็ยิ่งทำงานมากขึ้น และให้พลังงานกับร่างกายของคุณ
การทำงานทั้งหมดนี้มาพร้อมกับค่าเหนื่อย
เมื่อเซลล์สลาย ATP พวกมันปลดปล่อยความร้อนออกมา
ความร้อนดังกล่าวกระตุ้นหน่วยรับอุณหภูมิ ที่มีอยู่ทั่วไปบนร่างกาย
ตัวรับอุณหภูมิเหล่านี้สัมผัสได้ ถึงความร้อนจากเซลล์กล้ามเนื้อที่มากเกินไป
และส่งข้อมูลนี้ไปยังไฮโปทาลามัส
ซึ่งกำกับควบคุมอุณหภูมิของร่างกาย
ไฮโปทาลามัสตอบสนอ
โดยการส่งสัญญาณ ผ่านระบบประสาทซิมพาทีติก
และต่อมเหงื่อในผิวหนังของคุณ
พวกมันกระจายอยู่ทั่วไปบนร่างกาย
ซึ่งโดยมากจะพบได้ที่ฝ่ามือ
ฝ่าเท้า
และบนศีรษะ
เมื่อต่อมเหงื่อเริ่มได้รับสัญญาณ
ของไหลรอบ ๆ เซลล์ในฐานที่ขดไปมาของมัน
มีปริมาณโซเดียมและคลอไรด์อยู่สูง
เซลล์จะดันประจุเหล่านี้เข้าสู่ท่อกลวง
ที่วิ่งผ่านต่อมเหงื่อ
จากนั้น เพราะว่าความเค็มี่อยู่ภายในท่อ สูงกว่าภายนอก
น้ำจึงเคลื่อนจากท่อโดยการออสโมซิส
เมื่อสิ่งที่เรียกว่าการหลั่งปฐมภูมิ เกิดขึ้นที่ฐานของท่อแล้ว
ความดันน้ำจึงดันมันขึ้นไปตามความยาวของท่อ
ก่อนที่มันจะซึมออกสู่ผิวหนัง
เซลล์ที่เรียงตัวอยู่รอบท่อจะดึงเกลือกลับมา ให้มากที่สุดเท่าที่จะเป็นไปได้
กระบวนการนี้ก็จะเกิดขึ้นอย่างต่อเนื่อง
น้ำในเหงื่อดึงเอาพลังงานความร้อนจากร่างกาย
และจากนั้นพามันระเหยออกไป เมื่อมันไปถึงผิวหนัง
ซึ่งเป็นการลดอุณหภูมิร่างกาย
กระบวนการนี้เรียกว่า การทำให้เย็นโดยการระเหย
ซึ่งเป็นการปรับตัวที่สำคัญมาก สำหรับบรรพบุรุษของเรา
ผลจากการทำให้เย็นนี้ ไม่ได้เพียงแต่เป็นประโยชน์เมื่อออกกำลังกาย
เราเสียเหงื่อให้กับกรณีอื่น ๆ ด้วย
การกินอาหาร โดยเฉพาะอาหารที่รสจัดจ้าน ทำให้บางคนเหงือแตกเต็มหน้าผาก
มันเกิดขึ้นเพราะเครื่องเทศกระตุ้น การตอบสนองของเส้นประสาทเดียวกันในสมอง
ที่กระตุ้นตัวรับอุณหภูมิ ซึ่งมักสนองตอบความร้อนที่เพิ่มขึ้น
การเสียเหงื่อยังเป็นส่วนหนึ่ง ของการตอบสนองว่าจะหนีหรือสู้
ที่ถูกกระตุ้นโดยเหตุการณ์ที่ตึงเครียด อย่างเช่นการขอใครสักคนเป็นแฟน
หรือในการสัมภาษณ์งาน
มันเกิดขึ้นเพราะอะดรีนาลีน กระตุ้นการทำงานของกล้ามเนื้อ
และทำให้หลอดเลือดขยายตัว
ซึ่งการกระตุ้นทั้งสองนี้ เพิ่มความร้อนและกระตุ้นการหลั่งเหงื่อ
และการเสียเหงี่อนี้ ยังเกิดขึ้นได้เมื่อเราป่วย
เมื่อเราเป็นไข้ เราเสียเหงื่อเพราะเกิดการติดเชื้อ
ซึ่งกระตุ้นไฮโปทาลามัส ให้เพิ่มการทำงานของกล้ามเนื้อ
ซึ่งส่งผลให้เกิดการปลดปล่อยพลังงาน ออกมาเป็นความร้อน
ความร้อนที่เพิ่มขึ้นนั้น
เป็นกลไกการป้องกันที่ทำให้ร่างกายของคุณ ไม่เหมาะสมต่อการเติบโตของเชื้อโรค
เช่นเดียวกับการวิ่ง การเสียเหงื่อ ยังช่วยให้ร่างกายถ่ายเทความร้อนออกไป
เมื่อเราหมดไข้ หรือคุณเข้าเส้นชัยแล้ว
ตัวรับอุณหภูมิจะสัมผัสได้ ถึงความร้อนที่ลดลง
และไฮโปทาลามัสก็จะจบการตอบสนอง การหลั่งเหงื่อของคุณ
ในบางกรณี หลังจากการวิ่ง
ไฮโปทาลามัสยังส่งสัญญาณ ไปยังร่างกายของคุณ
ว่าคุณต้องการทดแทนน้ำ ที่สูญเสียออกไปในรูปของเหงื่อ
ฉะนั้น ครั้งหน้า เมื่อคุณกำลังพยายาม วิ่งเข้าเส้นชัย
คิดว่าเหงื่อก็เป็นเสมือนเครื่องปรับระดับ
ที่จะทำให้คุณไปได้ไกลกว่าเดิม